વિ. સં. ૨૦૬૮નું આ નવુ વર્ષ આપ સૌને સફળતા, સુખ, આનંદ અને સંતોષ આપનારું બની રહે તેવી અનેક શુભકામનાઓ. વીતી ગયેલો સમય અનુભવોનું ભાથું આપતો જાય છે તો આવનારો સમય અનેક મનોરથો અને ઈચ્છાઓની પૂર્તિનો આશાવાદ લઈને આવે છે. પ્રભુ આપ સર્વેને આપની ઈચ્છિત સફળતા અને સુખ અપાવે તેવી પ્રાર્થનાઓ સાથે સૌ મિત્રોને નવા વર્ષના સાલમુબારક અને વડીલોના ચરણોમાં વંદન. એક અથવા બીજી રીતે અક્ષરનાદ સાથે જોડાયેલા આપ સર્વે અમારા માટે પ્રેરણા અને પ્રોત્સાહનનો સ્તોત્ર બની રહ્યા છો એ સર્વેનો આભાર માનવાની તક પણ આ અવસરે ઝડપી લઊં છું. આપણી ભાષાની કૃતિઓ સાથે સાહિત્યના માર્ગે જીવનના સત્વને પામવાનો પ્રયત્ન આપ સૌના આશિર્વાદે સતત આ જ રીતે ચાલી શકે એ માટે આપ સૌની શુભકામનાઓ અને આશિર્વાદની અભિલાષા છે.